Document ID: 32002R1166

Κανονισμός (ΕΚ) αριθ. 1166/2002 της Επιτροπής
της 28ης Ιουνίου 2002
για την τροποποίηση του κανονισμού (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002 της Επιτροπής(2), και ιδίως το άρθρο 26 παράγραφος 3 και το άρθρο 31 παράγραφος 14,
Εκτιμώντας τα ακόλουθα:
(1) Ο κανονισμός (ΕΚ) αριθ. 174/1999 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 787/2002(4), καθορίζει τις ειδικές λεπτομέρειες εφαρμογής του κανονισμού (ΕΟΚ) αριθ. 804/68 του Συμβουλίου(5), όπως τροποποιήθηκε τελευταία από τον κανονισμό (ΕΚ) αριθ. 1587/96(6) όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων. Για να εξασφαλιστεί η ορθή διαχείριση του καθεστώτος των επιστροφών κατά την εξαγωγή και να μειωθεί ο κίνδυνος υποβολής κερδοσκοπικών αιτήσεων και διαταραχών του καθεστώτος για ορισμένα γαλακτοκομικά προϊόντα, κρίνεται αναγκαίο να αυξηθεί η εγγύηση που καθορίζεται στον εν λόγω κανονισμό.
(2) Το άρθρο 15 του κανονισμού (ΕΚ) αριθ. 174/1999 ορίζει διαφοροποίηση όσον αφορά τη χορήγηση επιστροφών κατά την εξαγωγή τυριών, ανάλογα με την περιοχή προορισμού. Η εξέλιξη του ύψους της επιστροφής για τους διάφορους προορισμούς επιτρέπει την κατάργηση ορισμένων περιοχών. Για λόγους απλοποίησης, κρίνεται σκόπιμη η συνάθροιση διαφόρων περιοχών προορισμού.
(3) Πρέπει να τροποποιηθεί ο κανονισμός (ΕΚ) αριθ. 174/1999 αναλόγως.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 174/1999 τροποποιείται ως εξής:
1. Το πρώτο εδάφιο του άρθρου 9 αντικαθίσταται από το ακόλουθο κείμενο: "Το ποσό της εγγύησης που αναφέρεται στο άρθρο 15 παράγραφος 2 του κανονισμού (ΕΚ) αριθ. 1291/2000 ισούται με το ακόλουθο ποσοστό του ποσού της επιστροφής που καθορίζεται για κάθε κωδικό προϊόντος και ισχύει την ημέρα της υποβολής της αίτησης του πιστοποιητικού εξαγωγής:
α) 10 % για τα προϊόντα που υπάγονται στον κωδικό ΣΟ 0405·
β) 30 % για τα προϊόντα που υπάγονται στον κωδικό ΣΟ 0402 10·
γ) 30 % για τα προϊόντα που υπάγονται στον κωδικό ΣΟ 0406·
δ) 25 % για τα άλλα προϊόντα."
2. Στο άρθρο 15, η παράγραφος 3 αντικαθίσταται από το ακόλουθο κείμενο: "3. Για τους σκοπούς της παραγράφου 1, καθορίζονται οι ακόλουθες περιοχές:
- περιοχή I: οι κωδικοί προορισμού 070 και από 091 μέχρι 096 συμπεριλαμβανομένου,
- περιοχή III: ο κωδικός προορισμού 400,
- περιοχή VI: όλοι οι άλλοι κωδικοί προορισμού."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 2002.

Labels: 3
17